# Noto

| Noto Comune di Noto |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Italija
 |
| **regija** | Sicilija
 |
| **provincija** | Sirakuza
 |
|  |
| **Vlast**  |
|  - **gradonačelnik** | Corrado Bonfanti
 |
|  |
| **Površina**  |
|  - **Ukupna** | 62 km²
 |
| **Visina** | 152
 |
|  |
| **Stanovništvo** (2012.)
 |
|  - **Grad** | 24 131
 |
|  - **Gustoća** | 43,79
 |
|  |
| **Vremenska zona** | UTC+1 (UTC+2)
 |
| **Poštanski broj** | 96017
 |
| **Pozivni broj** | 0931
 |
| **Službena stranica** www.comune.noto
 |
| Karta
 |
| Notoclass=notpageimage| Noto na karti Italije |

**Noto** (sicilijanski: *Nuotu*; latinski: *Neetum* i *Netum*) je grad u Italiji, na otoku i administrativnoj regiji Sicilija, središte istoimene općine u Provinciji Sirakuza.

*Noto* je zajedno sa još 7 gradova iz doline Val di Noto uvršten 2002. na UNESCO- vu Listu mjesta svjetske baštine u Evropi, kao izvrstan primjer dobro očuvanog kasnobarkonog grada iz 18. vijeka.

## Geografija

Noto leži u planinskom masivu Monti Iblei,po njemu je nazvana historijska regija Val di Noto.

## Historija

Barokna gradska vijećnica u Notu
Stariji grad, Noto Antica, koji se nalazi 8 km sjeverno na planini Alveria, su osnovali Sikuli (skupina Italika) i pripadao je Magni Graeciji. Prema grčkim mitovima ovdje je pristao Dedal u bijegu, ali i Heraklo nakon obavljenog sedmog zadatka. Tokom Prvog punskog rata taj grad je 263. pne. pripao Rimljanima. Saraceni ga zauzimaju 866. osvajaju je Arapi i pretvaraju u prijestolnicu jedne od svoje tri administrativne oblasti(valijat) Emirata Sicilije.

Nakon pobune Sicilijanaca protiv Anžuvinaca, Pedro III od Aragona se u Cataniji okrunio za kralja Sicilije 1282. godine. Sicilija je postala dio Kraljevine Kruna Aragona početkom 15. vijeka. Za vrijeme 16. vijek i 17. vijeka u gradu su djelovale brojne važne osobe kao što je Giovanni Aurispa i arhitekt Matteo Carnelivari, zbog tog mu je kralj Ferdardo III od Aragona dodijelio titulu *civitas ingeniosa* ("genijalni grad"). Slijedeći vijek grad se gradi i širi izvan gradskih granica, ali je 1693. doživio katastrofalni potres koji je gotovo uništio cijeli grad.

Poslije ovih katastrofa grad je obnovio u baroknom planu arhitekt Giovanni Battista Landolina. Djela mnogih baroknih arhitekata od lokalnog tufa, koji je pod sunčevim svjetlom boje meda, su mu osigurala naslov "Kamenog vrta".

Ekonomski se *Noto* ipak nije nikada potpuno oporavio, pa je 1817. godine izgubio položaj administrativnog centra provincije, ali je 1844. postao biskupsko središte. U maju 1860. Giuseppe Garibaldi je Siciliju pripojio Kraljevini Italiji pripojenjem pokrajine Noto.

## Znamenitosti

Kasnobarokni gradovi visoravni Val di Noto| Svjetska baština UNESCO-a |
|  |
|  Italija |
| Registriran | 2002. (26. zasjedanje) |
| Vrsta | Kulturno dobro |
| Mjerilo | i, ii, iv, v |
| Ugroženost | no |
| Referenca | UNESCO |

* Duždevu palaču (*Ducezio Palace*), današnju gradsku vijećnicu, izgradio je Vincenzo Sinatra, a oslikao u neoklasicističkom stilu Antonio Mazza.
* U gradu su izgrađene još dvije znamenite palače, Palača Astuto i Palača Villadorata iz 1733. godine.
* Katedrala sv. Nikole (*San Nicolò di Mira*) je dovršena 1776. godine, a 1996. godine su se neki njeni dijelovi iznenada srušili i još uvijek nisu obnovljeni.
* Samostan *Santa Chiara* iz 1735. godine dizajnirao je Rosario Gagliardi u ovalnom tlocrtu čiju unutrašnjost dijeli dvanaest stupova. U njoj se nalazi "Gospa s Djetetom" iz 16. vijeka (Antonello Gagini).
* Od četrdesetak crkava u Notu najznamenitije su: Crkva sv. Karla Borromea, Crkva sv. Dominika (*San Domenico*, arhitekt Rosario Gagliardi), *San Francesco all'Immacolata*, *Santissimo Crocifisso*, i dr.

* Katedrala u Notu
* *San Domenico*
* *San Carlo Borromeo*
* *San Francesco all'Immacolata*
* Kraljevska gradska vrata (*Porto Reale*)
* *Santissimo Crocifisso*
* Općinsko kazalište (*Teatro Comunale*)
* Palača Villadorata

Pogled s kampanila katedrale na grad

## Reference

## Vanjske veze

* web kamera s katedrale San Nicolò
* Vina Nota Arhivirano 2012-02-13 na Wayback Machine-u
* Park Cavagrande (`it`)